זירת האירוע, היום | צילום:

חשד לניסיון נקמה בקריות: צעיר יהודי בן 22 נפצע באורח קל עד בינוני לאחר שהותקף בדקירות סכין במרכז מסחרי בקריית אתא. הדוקר נתפס על ידי המשטרה, הועבר לחקירה, שם התברר כי התכוון לפגוע בערבים, ככל הנראה על רקע ההסלמה הביטחונית.

רוצים לקבל עדכונים נוספים? הצטרפו לחדשות 2 בפייסבוק

בתחילה נבדק האם הרקע לאירוע פלילי, אך לאחר מכן התברר כי הגבר ביקש לפגוע בערבים בעיר. צוותי מד"א העניקו טיפול רפואי לצעיר ופינו אותו לבית החולים רמב"ם בחיפה, כשהוא סובל מפצעי דקירה בגבו.

לאחר המקרה ניסה החשוד להימלט מהמקום, אך אחד המאבטחים במקום פתח בירי לעברו, שממנו נפצע קלות אזרח שעמד בסמוך למקום. צעיר ערבי שהיה עד לאירוע ונתקל בדוקר סיפר: "הוא שאל אותי אם אני ערבי או יהודי ועניתי לו 'יהודי'".

מוקדם יותר היום נפצע באורח קל צעיר כבן 20, תושב טייבה, לאחר שהוכה בידי תושב נתניה באמצעות מקל. כוחות המשטרה פתחו בסריקות, ואיתרו חשוד במעשה. גם בשבוע שעבר הותקף אזרח בדואי בדימונה, ובמשטרה מנסים להרגיע את הרוחות בתקופה כה מתוחה.